 NATURA PSIHICULUI UMAN Plecând de la definiţia etimologică a psihologiei (psyche – suflet, logos - ştiinţă): „psihologia este ştiinţa sufletului”, se ridică întrebarea: „ce este psihicul şi care este natura acestuia?” Pentru a da răspuns la această întrebare trebuie să plecăm de la concepţiile contradictorii, de la disputele aprige care au avut loc între religie, mitologie, filosofie şi ştiinţă referitor la specificul fenomenelor psihice Psihicul era când suflu, spirit divin, ceva nevăzut, intangibil, fluid, localizat doar temporar în om, când materie propriu-zisă Democrit (460-370 î H) considera că tot ce există în realitate este constituit din atomi de natură materială, deci şi psihicul Atomii psihicului se deosebesc însă de atomii tuturor obiectelor şi fenomenelor tocmai prin forma lor, ei fiind sferici, sfera întruchipând perfecţiunea Natura contradictorie a psihicului Psihicul poate fi întâlnit sub mai multe „perechi” de polarităţi semnificative:  Psihicul este obiectiv şi subiectiv: obiectiv din punct de vedere existenţial şi subiectiv din punct de vedere al cunoaşterii (fiecare individ implicându-se în cunoaştere prin însuşirile şi particularităţile ce-i sunt proprii);  Psihicul este material şi ideal: este material prin originea lui, având la bază activitatea materială a creierului; este ideal prin natura lui, fiind saturat de un conţinut de imagini dobândite în procesul cunoaşterii;  Psihicul apare în calitate de proces, dar şi de produs: desfăşurarea procesuală vizează succesiunea transformărilor produse în subiectul purtător al psihicului; produsul reprezintă un concentrat al caracteristicilor cantitative şi calitative ale efectului final, ce se obţine în urma interacţiunii subiectului cu obiectul;  Psihicul este întâlnit atât în stare latentă, cât şi în stare manifestă: complexitatea provine din faptul că nu întotdeauna starea latentă (virtuală) coincide cu starea manifestă (reală): una gândim, una spunem şi alta facem;  Psihicul dispune de desfăşurări normale, dar şi de desfăşurări surprinzătoare, patologice (vise, halucinaţii, stări emoţionale şi ideatice bizare) Complexitatea psihicului provine din imposibilitatea (uneori) trasării unei linii de demarcaţie între normal şi patologic;  Psihicul este atât determinat, cât şi determinant, este produs al împrejurărilor (influenţat de factori naturali şi sociali), dar este şi producător de împrejurări (dispune de iniţiative şi acţiuni determinative);  Psihicul este dat, dar şi liber: prin psihic oamenii sunt încorsetaţi de deprinderi, stereotipii şi automatizări ce capătă cu trecerea timpului un caracter rigid, şi tot prin psihic oamenii îşi propagă forţa de inteligenţă şi acţiune, de experienţă şi voinţă Definirea psihicului Pentru a defini psihicul trebuie să recurgem la o definiţie „tip caracterizare” care îşi propune să inventarieze principalele note definitorii ale psihicului, apoi să le sintetizeze într-o formă concisă Dar, pentru a ajunge la descoperirea notelor definitorii ale psihicului trebuie să-l raportăm la un criteriu exterior lui însuşi, în vederea surprinderii propriei identităţi: - dacă raportăm psihicul la ceea ce se numeşte conexiune universală a lucrurilor, el apare ca fiind o formă sau o expresie a vieţii de relaţie; - dacă raportăm psihicul la materie, el va apărea ca funcţie a materiei superior organizate (creierul); - dacă-l raportăm la realitatea înconjurătoare naturală, el va apărea ca re- producere în subiectiv a realităţii obiective; - dacă raportăm psihicul la realitatea socială, el va apărea ca fiind condiţionat şi determinat socio-istoric şi socio-cultural Luarea în considerare a celor patru caracteristici pot conduce la o posibilă definiţie a psihicului: „Psihicul este o expresie a vieţii de relaţie, un fenomen inseparabil legat de structurile materiale, o re-producere în subiectiv a realităţii naturale obiective, un produs al condiţionărilor şi determinărilor socio-istorice şi socio-culturale” Psihicul ca formă a vieţii de relaţie Toate organismele vii exercită funcţii de semnalizare, adică de mediere a reacţiilor şi comportamentelor vitale prin informaţii dobândite la diferite niveluri (iritabilitate, excitabilitate, sensibilitate, inteligenţă senzorio-motorie, reflexivitate) în virtutea adaptării lor la mediu Relaţiile de semnalizare fac parte din sfera vieţii de relaţie şi psihicul reprezintă una dintre formele vieţii de relaţie, atunci când organismul reacţionează prin sensibilitate, inteligenţă, reflexivitate Acest fapt a fost intuit din cele mai vechi timpuri Aristotel, de exemplu, a înţeles cel mai bine caracteristica psihicului de a fi o formă a vieţii de relaţie, pentru el psihicul reprezentând un mod specific de interacţiune a organismelor vii cu mediul ambiant Trebuie conştientizat faptul că numai în relaţie cu „ceva” anume omul aude, vede, compune gânduri, face mişcări, elaborându-şi şi construindu-şi în felul acesta propria interioritate psihică Demonstrarea experimentală a faptului că psihicul este o formă a vieţii de relaţie a fost posibilă prin suspendarea relaţiei cu ambianţa, care a dus la perturbarea vieţii psihice, făcând imposibilă viaţa în general În anul 1954, în laboratorul lui Hebb au fost efectuate experimente de izolare şi privare senzorială Subiecţii au fost introduşi într-o cameră în care a fost întrerupt orice contact senzorial cu realitatea înconjurătoare Li s-a cerut să nu facă nimic, ci doar să stea culcaţi confortabil pe un pat Nu puteau să vadă, să audă, să se mişte şi să pipăie După 20 de ore de deprivare senzorială, subiecţii erau tulburaţi, psihicul nu mai funcţiona normal, constatându-se apariţia unor tulburări emoţionale, scăderea performanţelor intelectuale (au fost testaţi înainte şi după deprivarea senzorială) şi apariţia halucinaţiilor În urma acestui experiment s-a concluzionat că psihicul nu există şi nu funcţionează normal decât în relaţie cu exteriorul, cu lumea obiectelor, fiind expresia directă a vieţii de relaţie a indivizilor Un alt experiment extrem de sugestiv s-a efectuat în 1959 de către H F Harlow, pe maimuţe, încercând să surprindă consecinţele în plan comportamental ale privării puilor de macaci de grija maternă sau de prezenţa altor maimuţe S-au format două grupuri de maimuţe: unul era hrănit în lipsa totală a mamei, iar celălalt grup era hrănit în prezenţa unui „surogat de mamă” (unul confecţionat din sârmă, iar celălalt din stofă) Maimuţele private complet de prezenţa mamei, manifestau comportamente de izolare, de frică în prezenţa altor obiecte străine Cele care au beneficiat de prezenţa surogatului de mamă aveau un comportament explorator mai pronunţat Tot în cadrul aceluiaşi experiment, punându-se în contact două grupuri de maimuţe private de grija maternă, s-a constatat un comportament extrem de agresiv a acestora, ajungându-se chiar la răniri mortale De asemenea, reproducerea maimuţelor private de mamă s-a efectuat cu mare dificultate, deoarece ele nu dispuneau de comportamentele necesare satisfacerii trebuinţelor sexuale, iar în rarele cazuri de reproducere, femelele manifestau comportamente de ostilitate şi indiferenţă faţă de puii lor, iar aceştia erau agresivi şi precoce în viaţa sexuală Dar, psihicul se află în relaţie nu doar cu lumea obiectelor, ci şi cu universul uman (cazul „copiilor-lup”) Suspendarea relaţiilor dintre psihic şi social duce la conservarea structurilor biologice ale omului, în timp ce atributele sociale nici nu apar În 1781, un ţăran român a găsit în pădurile din apropierea Braşovului un tânăr de aproximativ 23-25 ani, total sălbăticit Încercând să-l „umanizeze”, nu a putut obţine, după mai mulţi ani, decât anumite performanţe, cum ar fi: să umble încălţat, îmbrăcat, să folosească lingura, să aducă apă de la fântână Nu s-a reuşit în cazul acestui tânăr achiziţia limbajului În 1799, a fost găsit în sudul Franţei un copil de 11-12 ani, în stare de completă animalitate Timp de 3 ani, un medic a încercat să-l transforme în om, iar munca acestuia a fost zadarnică Foarte cunoscut este cazul copilului de aproximativ 9 ani, descoperit în 1954 în India, căruia i s-a dat numele de Ramu („pui de lup”) Acesta era complet animalizat Timp de 14 ani, doi psihologi au încercat să-l înveţe să vorbească, dar nu au reuşit să-l facă să scoată nici măcar un sunet verbal Datorită faptului că lipsa relaţiilor cu semenii se repercutează negativ asupra dezvoltării psihicului, se poate concluziona că psihicul este produsul relaţiilor cu socialul, dar la rândul lui poate influenţa relaţiile sociale, schimbându-le în favoarea sa Psihicul ca funcţie a creierului Psihicul este considerat un produs, un rezultat al funcţionării creierului, un fenomen inseparabil de structurile materiale, cuantice şi energetice Psihicul provine din materie, dar nu se identifică cu ea Caracteristicile care au venit în sprijinul relaţiei dintre psihic şi creier, au demonstrat că distrugerea sau înlăturarea diferitelor zone ale creierului (prin metoda ablaţiilor şi extirpărilor), secţionarea unor segmente ale sistemului nervos central (prin metoda rezecţiilor), stimularea directă a creierului cu curent electric au demonstrat că o dată cu modificarea anatomo-fiziologicului se modifică şi psihocomportamentalul Astfel de metode nu au putut fi folosite pe om, cercetările fiind efectuate pe animale, dar pentru a demonstra relaţia dintre psihic şi creier s-a recurs la aşa- numitele „experimente invocate” La om, nu se pot distruge sau extirpa anumite zone ale creierului, dar asemenea fenomene, pot apărea în mod natural în urma unor accidente sau traume cerebrale De exemplu, dacă este afectată zona posterioară a lobului frontal stâng, va apărea o tulburare a capacităţii de vorbire (afazie motorie expresivă), iar dacă zona afectată se află în lobul occipital, vor apărea tulburări de vedere De asemenea, anumite focare patologice ale creierului (leziuni, tumori) se asociază cu tulburarea activităţii psihice Argumente solide în sprijinul relaţiei dintre psihic şi creier au fost aduse şi de chimia cerebrală şi modificarea metabolismului creierului Creşterea secreţiei de noradrenalină afectează echilibrul emoţional şi slăbeşte controlul voluntar al comportamentului Dar şi introducerea în corp a unor substanţe psihoactivatoare (alcoolul, drogurile etc ) poate modifica chimismul cerebral, prin intoxicaţii grave, care pot duce chiar la abolirea psihicului Referitor la modificarea metabolismului creierului, este bine cunoscut faptul că reducerea aportului de oxigen (anoxia) sau a celui de glucoză (hipoglicemia) se soldează cu diferite tipuri de tulburări ale dinamismului psihic (oboseală, slăbirea concentrării atenţiei, stare de disconfort, agitaţie psihomotorie, incoerenţă în gândire, crize de pierdere a conştiinţei etc ) Aspectele menţionate mai sus se referă doar la situaţiile speciale, dar în cazul omului normal, sănătos, relaţia dintre psihic şi creier s-a pus în evidenţă prin studiul proceselor nervoase superioare (excitaţia şi inhibiţia) şi legilor de funcţionare ale acestora În condiţiile modificării stării funcţionale a acestor procese vom asista şi la modificarea tabloului vieţii psihice 